बेंगुरा सुबुंफोरननि (समानथाय सुबिदाफोर, मोन्थायखौ रैखा खालामनाय आरो आबुङै बाहागो लानाय) 1995 एक्ट, 44. 45 आरो 46 खोन्दोनि सिङाव बाहागोआरि महरै फारियै रोगाथायाव हेंथा गैयि, लामायाव हेंथा गैयि आरो आबहावा दानायाव हेंथा गैयिनि मोन्थाय होदों। जथाय हादर आफाद बेंगुरा सुबुंफोरनि मोन्थाय (इउ.एन.सि.आर.पि.दि.), जेराव भारता सागानगिरि, दफा 9 नि सिङाव बेंगुरा सुबुंफोरनो होनो गोनां मोन्थायखौ मोन्नो हानाय (अ) मिथिथाय, (आ) दैथायनाय, (इ) सावस्रि आबहावा, (ई) बिरोंदामिनारि फोनांजाबनाय आरो (उ) सिबिथायखौ मोन्नायजों लोगोसे हरखाब सिबिथायखौ मोन्नायनि सरकारखौ मावथारनांगौ खालामहोदों। बिफाना जथाय हादर रांखान्थि आरो समाजारि आयग एसिया आरो पेसिफिक (इउ.एन.आ.एस.सि.ए.पि.) नि एसिया आरो पेसिफिक जिथाय बेंगुरा सुबुंफोरनि नैथि जथुमनि मावफुं हान्जाखौ उ.एन.आ.एस.सि.ए.पि. नेहाथारिखजों लोगोसे 2-3 मार्स 2015 माइथायाव गोदोन दिल्लियाव जागायो। बेंगुरा सुबुंफोरनि थाखाय बे मावफुं हान्जाया इउ.एन.आ.एस.सि.ए.पि. नेहाथारिखजों इनकियननि बाहायथि “मोन्थायखौ थार खालाम” खान्थिखौ नायनो दाजानाय। इनकियननि थांखि 3 आ सावस्रि आबहावा मोन्नायखौ दावगाहोनाय, राइजोआरि रोगाथाय, गियान, मिथिथाय आरो फोनांजाबनायजों सोमोन्दो गोनां।